b"\n_START_ARTICLE_\nEstadi Asim Ferhatovi\xc4\x87 Hase\n_START_SECTION_\nHist\xc3\xb2ria\n_START_PARAGRAPH_\nEl 1946 s'inici\xc3\xa0 la construcci\xc3\xb3 de l'estadi, que s'inaugur\xc3\xa0 el 1947, en un tur\xc3\xb3 proper a Sarajevo i que fou anomenat Ko\xc5\xa1evo Stadium. El 1950 se li afeg\xc3\xad la pista de tartan i el 1954 es produ\xc3\xad el primer partit de futbol internacional entre Iugosl\xc3\xa0via i Turquia. El 1966 fou renovat per primera vegada per tal d'allotjar una competici\xc3\xb3 atl\xc3\xa8tica dels Balcans, afegint-li un nou edifici d'administraci\xc3\xb3 i remodelant els vestidors i restaurant._NEWLINE_L'estadi fou seu dels Jocs Ol\xc3\xadmpics d'hivern de 1984 realitzats a Sarajevo, produint-se una remodelaci\xc3\xb3 a fons i ampliant la seva capacitat de 18.500 a 50.000 assistents. A partir d'aquest moment pass\xc3\xa0 a anomenar-se Olimpijski Stadion Ko\xc5\xa1evo._NEWLINE_L'any 1998, despr\xc3\xa9s de la Guerra de B\xc3\xb2snia, fou remodelat per tercer cop, fixant la capacitat de l'estadi en 37.500 seients. El juliol de 2004 l'estadi fou reanomenat en honor al jugador de futbol Asim Ferhatovi\xc4\x87."